
Referat fra bestyrelsesmøde i IBOS

	Dato og tidspunkt
	16. september 2024 kl. 15.00 – 16.00

	Sted
	IBOS, Rymarksvej 1, 2900 Hellerup, lokale M1

	Deltagere
	Claus Bjørn Billehøj, Partner Mobilize Strategy Consulting
Diana Stentoft, DBS 
Ida Raunkiær, DBSU
Isabelle Simone Genevey, IBOS
Jes Diemer, IBOS
Kenneth Hartmann, IBOS (gæst)
Lise Plagborg, IBOS (gæst)
Marie Fasmer, IBOS
Nils Bo Hermansen, LFBS (næstforperson) 
Pia Boisen, Region Hovedstaden 
Silas Balder Erichsen, IBOS
Stinna B. Christensen, BSIEU (Afløser for Nick Elhøj)

	Afbud
	
Kristine Henriksen, Gladsaxe Kommune
Louise Bøttcher, DPU/Aarhus Universitet
Nick Elhøj, Blinde- og svagsynedes interessegruppe for erhverv og uddannelse
Erik Vinding, Borgerrepræsentationen København

	Referent
	Olivia Haracopos, IBOS




Dagsorden	
Punkt 1	Præsentationsrunde v. alle 

Punkt 2	Siden sidst v/ Marie
Samarbejde og nye dialogformer: Der er arbejdet aktivt med at etablere samarbejde og nye former for dialoger med fokus på beskæftigelse og samarbejde med BSIEU, men også ift. netværk på synsområdet. 
Kompetencekort: Sammen med DBS ser man på muligheden for at udvikle et kompetencekort, der kan hjælpe med overblik over, hvad der er godt at have styr på i forhold til at være en del af arbejdsmarkedet.
Ungeområdet: Her undersøges alternative tilgange til at imødekomme unge, fx Ung Fællesspisning og andre måder at mødes med hinanden på.  mødesteder, hvor unge kan samles. Evaluering fra sommertræf inddrages.
Ny fysisk indgang: Der arbejdes med at gøre den fysiske tilgængelighed lettere for adgang til hjælp og ressourcer.
Diana fortæller at der i år har været en stigning af elever og studerende til studiestartsdagene, hvilket er en glædelig nyhed, når det ellers kan være en svær målgruppe at komme i kontakt med.
Punkt 3	Introduktion til IBOS’ økonomi med fokus på finansieringskilder og 	særlige vilkår v/ Silas Balder Erichsen
Silas introducerer punktet med en opmærksomhed på, hvordan vi bedst muligt orientere bestyrelsens om IBOS’ økonomi.  

Punkt 4	Den nye beskæftigelsesreform v/ Diana Stentoft, Lise Plagborg og Marie Fasmer
Præsentation af beskæftigelsesreformen v/ Diana Stentoft

Målgrupper
Vi er særligt optaget af, hvad der sker med de små målgrupper i den nye beskæftigelsesreform
· Reformen reducerer de nuværende 13 forskellige målgrupper med tilsvarende indsatser til fem målgrupper. Borgere, der er arbejdsmarkedsparate, vil være tilknyttet a-kasser frem for jobcentre.
· Bekymring for, at blinde og svagsynede, særligt personer der mister synet senere i livet, ”drukner” i de brede målgrupper og dermed mister adgangen til specialiseret hjælp.
IBOS
· Erfaring viser, at der først sker reelle fremskridt, når borgere møder specialiseret synsfaglig viden. 
Kommunal frihed og frisættelse
· Kommunerne får øget frihed til at tilrettelægge beskæftigelsesindsatsen, fx forankret i social- eller uddannelsesområdet frem for i jobcentre.
· Der fjernes en række sanktioner, standardmøder og rigid opfølgning. I stedet lægges der vægt på individuelle behov, hvilket vi ser gode muligheder i hvis borgerne får den rigtige rådgivning.
· Risikoen er, at borgere i små målgrupper kun møder sagsbehandler én gang årligt (måltal: 75 % af borgerne skal kontaktes årligt). Dette kan betyde, at blinde og svagsynede ”parkeres” uden fremdrift.
· Herunder en bekymring for kommunale forskelle og postnummerlotteriet. Arbejde for at gå i dialog med kommunerne, om hvordan sagsbehandlerne klædes bedst på inden de går i gang med udviklingen.
Ungeområdet
· Tallene viser en stor forskel: 15 % af unge blinde/svagsynede (18–29 år) er på kontanthjælp, mod kun 3 % i befolkningen generelt.
Ydelser og forsørgelse
· Ressourceforløb afskaffes, og kontanthjælp bliver det primære forsørgelsesgrundlag.
· Kontanthjælp er formueafhængig, hvilket kan skabe problemer for borgere, der pludselig mister synet, og anses som formuende.
· Revurderingsydelsen har været vigtig ved omskoling ifm. synstab senere i livet, og der er bekymring for, at borgerne falder ud af systemet uden denne mulighed.
Økonomi
· Reformen skal samlet set spare 3 mia. kr. på beskæftigelsesindsatsen, hvilket giver yderligere bekymring for, om højt specialiserede indsatser kan prioriteres i kommunerne.

Overordnede bekymringer og potentialer
· Positivt med mere individuelle forløb og mindre rigid styring.
· Bekymring for, at manglen på krav, buffer i opfølgning samt fravær af indbyggede mekanismer til at inddrage specialiseret viden vil betyde, at blinde og svagsynede ikke får den nødvendige støtte.
· Der er behov for at klæde både borgere og sagsbehandlere bedre på – her kan IBOS spille en central rolle med specialiseret rådgivning.

Reformen rummer både muligheder og udfordringer. Der er mulighed for mere fleksible og individuelle forløb, men også risiko for at små og specialiserede målgrupper marginaliseres. Det er derfor afgørende, at IBOS synliggør viden, dokumenterer gode beskæftigelsesindsatser og understøtter både borgere og sagsbehandlere i at skabe reel fremdrift.
· Marie supplerer med, at det er i samspil med den specialiserede viden at der sker fremskridt for borgeren. Vi må hjælp med at vise hvad det gode beskæftigelsesforløb kan og skal være, samt klæde borgeren på til selv at informere deres sagsbehandler om hvad der findes af muligheder. Hvordan sikres specialiseret viden under besparelser?
· Claus pointerer vigtigheden i at udvide målgruppen for at hjælpe vores primære målgruppe, og vi skal indgå som en troværdig samarbejdspartner med kommunen, som servicerer og hjælper dem med målgruppen. 
· Kenneth orienterer om, at vi allerede har kurset klar, men at vi har brug for input til hvem skal vi fange orientere. 

Præsentation af de første tanker om IBOS’ mulighedsrum i den nye reform v/ Marie Fasmer & Lise Plagborg
Marie introducerer punktet med et stort ønske om at få den specialiserede viden koblet på mange flere forløb og indsatser rundt omkring i kommunerne. Vi skal gøre opmærksomme på os selv og være så synlige som muligt.
Lise erklærer sig enig i den tidligere dialog om både bekymringer og muligheder. Vi har forsøgt at forholde os til mulighederne og taget udgangspunkt i fire punkter i beskæftigelsesreformen: Kontaktforløb, ungeløftet, borgere skal mødes som parate til at tage et job og organisering af den tværfaglige indsats. 
Kontaktforløb
Reformen reducerer antallet af samtaler med 500.000 årligt. Det betyder færre møder og mindre kontrol, men også et skifte af ansvar fra kommunen til borgeren. Det kan skabe nye muligheder for at styrke borgerens ret og give mere empowerment, hvilket kan fungere rigtig godt for mange. Samtidig rummer det et dilemma i forhold til de mest sårbare borgere, hvor der kan være behov for ekstra støtte for, at de ikke tabes i systemet.
Ungeløftet
Selvom der er bekymring for, at andre indsatser får færre midler, tilføres der samtidig betydelige ressourcer til ungeløftet, hvor man vil arbejde for et socialt løft af unge i udsatte positioner. Her skal vi være hurtige og udvikle relevante tilbud, så vi kan hjælpe de unge blinde og svagsynede, der ofte står uden for arbejdsmarkedet og konkurrerer med mange andre unge om opmærksomheden. 
Borgere skal mødes som parate til job
En grundtanke i reformen er, at borgerne mødes med en forventning om, at de kan komme i job. Det kan være fornuftigt og motiverende, og her står vi klar med både DBS’ jobkompas, vores tilbud og beskæftigelsesudredning i VISO samt kurset På vej til arbejdsmarkedet. Men det kræver, at vi arbejder sammen om at skabe reelle muligheder og motiverende forløb. Hvis ansvaret alene lægges på borgeren, risikerer vi at nogle står uden støtte.
Organisering af den tværfaglige indsats
Det bliver vigtigt at placere sig rigtigt i forhold til at de rette fagligheder er tilgængelige. Erfaringerne viser, at når konsulenter, kommunikationscentre og borgere står sammen, kan der skabes fremdrift og de rigtige indsatser. Derfor bør vi arbejde for, at synsfagligheden kommer tidligt ind i forløbet, fx via praksisbeskrivelser udviklet i samarbejde med DBS og kommunerne. Det kan også være relevant at søge om flere samtaler til denne gruppe og tilbyde uddannelsesforløb til kommuner, så de klædes bedre på til at hjælpe.

Marie og Diana takker bestyrelsen for gode indspil og oplæg til, at vi på synsområdet gerne vil stå sammen om en god indsats.
Diana takker for en god indflyvning i økonomien, da det giver bestyrelsen indblik i hvilke muligheder der er for indsatser.
Punkt 5 	Eventuelt
	Intet til eventuelt.

